# Zmluva o poskytnutí služieb -

# on-line hlasovací systém

uzatvorená podľa ust. § 269 ods. 2 zákona č. 513/1991 Zb. Obchodného zákonníka v platnom znení v spojení s § 65 a nasl. zákona č. 185/2015 Z. z. Autorský zákon v znení neskorších predpisov

(ďalej ako „zmluva“)

medzi týmito zmluvnými stranami:

#### 1. Objednávateľ:

*názov:* **Banskobystrický samosprávny kraj**

*sídlo:* Nám. SNP 23, 974 01 Banská Bystrica

*štatutárny orgán:* Ing. Ján Lunter, predseda Banskobystrického samosprávneho kraja

*IČO:* 37 828 100

*DIČ:* 2021627333

*bank. spoj.:* Štátna pokladnica

*číslo účtu:* SK92 8180 0000 0070 0038 9679

*osoba oprávnená*

*na rokovanie/*

*správca:* Branislav Diško - oddelenie informačných technológií Úradu BBSK, tel. kontakt: 0948 169 375, e-mail: branislav.disko@bbsk.sk, [podatelna@bbsk.sk](mailto:podatelna@bbsk.sk)

(ďalej ako „objednávateľ“)

a

#### 2. Dodávateľ:

*obchodné meno:* **.......................................................**

*sídlo: .......................................................*

*IČO: .......................................................*

*právna forma:* *.......................................................*

*zapísaná v reg.:* *.......................................................*

*štatutárny orgán:* *.......................................................*

*bank. spoj.:* *.......................................................*

*číslo účtu: .......................................................*

(ďalej ako „dodávateľ“

a spolu s objednávateľom ďalej ako „zmluvné strany“)

### Čl. I

### Predmet zmluvy

1. Predmetom tejto zmluvy je :

**a)** na jednej strane záväzok dodávateľa podľa podmienok dohodnutých v tejto zmluve umožniť objednávateľovi prístup k on-line hlasovaciemu systému kolektívnych orgánov rôzneho typu prostredníctvom mobilnej aplikácie dodávateľa s názvom: **.............................................................**, spolu s využitím jej funkcionalít s dôrazom najmä na efektívny, bezpečný a transparentný priebeh a hlasovanie na zasadnutiach kolektívnych orgánov organizovaných objednávateľom, a to ako pri prezenčnom, tak aj pri on-line, resp. vzdialenom spôsobe vedenia zasadnutí, a rovnako aj pri kombinovanom použití oboch typov zasadnutí, to všetko prostredníctvom tohto on-line hlasovacieho systému bližšie špecifikovaného v čl. II ods. 1 tejto zmluvy (ďalej ako „**on-line hlasovací systém**“), ako aj

**b)** na strane druhej záväzok objednávateľa zaplatiť dohodnutú cenu za poskytnutie on-line hlasovacieho systému v zmysle ods. 1 písm. a) tohto článku zmluvy.

### Čl. II

### On-line hlasovací systém

* 1. Predmetom záväzku dodávateľa uvedeného v čl. I ods. 1 písm. a) tejto zmluvy - poskytnutie on-line hlasovacieho systému, v rozahu definovanom v Prílohe č. 3 - opis predmetu zákazky.

### Čl. III

### Spôsob, miesto a čas plnenia (licencia)

1. Dodávateľ sa zaväzuje poskytnúť objednávateľovi on-line hlasovací systém podľa tejto zmluvy pre 300 aktivovaných používateľov (členov/účastníkov zasadnutí) používajúcich on-line hlasovací systém v jednom momente a pre neobmedzený počet typov zasadnutí kolektívnych orgánov organizovaných objednávateľom a to počas celej doby uvedenej v ods. 5 tohto článku zmluvy.
2. Zmluvné strany touto zmluvou zároveň uzatvárajú licenčnú zmluvu, ktorou dodávateľ udeľuje objednávateľovi súhlas na používanie on-line hlasovacieho systému v zmysle tejto zmluvy, ktorý je autorským dielom. Dodávateľ udeľuje objednávateľovi dodaním takéhoto autorského diela časovo obmedzený, bez územného obmedzenia, nevýhradný súhlas, na použitie autorského diela ako celku i jeho jednotlivých častí v rozsahu vyplývajúcom z tejto zmluvy. Odplata za vyššie udelenú licenciu na použitie autorského diela je zahrnutá v cene za poskytnutie on-line hlasovacieho systému podľa čl. IV tejto zmluvy. Ak dodávateľ uskutočnením on-line hlasovacieho systému alebo jeho realizáciou, prípadne realizáciou jeho časti, ktorá bude predstavovať autorské dielo, poveril tretiu osobu, je dodávateľ povinný zabezpečiť, aby mu táto osoba udelila licenciu na jeho použitie v rozsahu rovnakom ako je uvedené v tomto odseku tejto zmluvy a tak, aby ju (resp. sublicenciu) bol oprávnený udeliť objednávateľovi, resp. previesť ju na objednávateľa v súlade s touto zmluvou. Dodávateľ zodpovedá za porušenie práv inej osoby, t. j. subdodávateľa z priemyselného alebo iného duševného vlastníctva v dôsledku použitia on-line hlasovacieho systému ako autorského diela objednávateľom. Zmluvné strany sa dohodli, že objednávateľ je oprávnený udeliť tretej osobe (ako členovi/účastníkovi zasadnutia) súhlas na použitie on-line hlasovacieho systému v rozsahu licencie (sublicencia).
3. Objednávateľ je oprávnený požadovať od dodávateľa zmluvnú pokutu vo výške 1/365 z celkovej ceny za poskytnutie on-line hlasovacieho systému uvedenej v čl. IV ods. 1 (posledná veta) tejto zmluvy, a to za každý deň, ktorý je dodávateľ v omeškaní so splnením záväzku/povinnosti uvedenej v článku I ods. 1 tejto zmluvy. Avšak v prípade, ak bude zo strany dodávateľa porušený/á záväzok/povinnosť uvedený/á v článku I ods. 1 tejto zmluvy v čase hlasovania a konania zasadnutia organizovaného objednávateľom, objednávateľ je oprávnený požadovať od dodávateľa zmluvnú pokutu vo výške 1/12 z celkovej ceny za poskytnutie on-line hlasovacieho systému uvedenej v čl. IV ods. 1 (posledná veta) tejto zmluvy.
4. Dodávateľ sa zaväzuje bezodkladne poskytnúť objednávateľovi všetku potrebnú súčinnosť za účelom prípadnej potreby tzv. customizácie (úpravy alebo prispôsobenia) on-line hlasovacieho systému na aktuálne potreby objednávateľa podľa cenníka dodávateľa, ktorý tvorí neoddeliteľnú prílohu tejto zmluvy.
5. Doba poskytnutia on-line hlasovaciemu systému podľa tejto zmluvy je stanovená **na dobu určitú**, a to na**12 kalendárnych mesiacov**, ktorá začne plynúť prvým dňom mesiaca nasledujúceho po nadobudnutí účinnosti tejto zmluvy.

### Čl. IV

### Cena služieb a platobné podmienky

##### Cena za poskytnutie on-line hlasovacieho systému podľa tejto zmluvy je zmluvnými stranami dohodnutá v EUR vrátane DPH podľa § 3 zákona NR SR č. 18/1996 Z. z. o cenách v znení neskorších predpisov nasledovne: .................... EUR (slovom ........................................................................................... EUR) za mesiac.

##### Celková cena za poskytnutie on-line hlasovacieho systému za celú dobu poskytnutia on-line hlasovacieho systému podľa tejto zmluvy je ................. EUR (slovom.............................................................................................................................................. EUR).

##### Objednávateľ sa zaväzuje uhrádzať dodávateľovi cenu za poskytnutie on-line hlasovacieho systému podľa tejto zmluvy vždy jeden krát mesačne počas celej doby poskytovania on-line hlasovacieho systému uvedenej v čl. III ods. 4 tejto zmluvy, a to na základe faktúr vystavených dodávateľom a doručených objednávateľovi.

##### Dodávateľ je povinný vystaviť faktúru spĺňajúcu všetky náležitosti daňového dokladu podľa osobitných predpisov v zmysle predchádzajúcej vety a doručiť ju objednávateľovi k prvému dňu príslušného kalendárneho mesiaca s lehotou splatnosti 30 dní odo dňa doručenia tejto faktúry.

### Čl. V

### Zodpovednosť za vady

##### Dodávateľ prehlasuje, že on-line hlasovací systém podľa tejto zmluvy dodáva/poskytuje objednávateľovi bez akýchkoľvek právnych vád, a že je oprávnený ho objednávateľovi poskytnúť v zmysle tejto zmluvy.

##### V prípade, že objednávateľ zistí akúkoľvek vadu pri užívaní poskytnutého on-line hlasovacieho systému v zmysle tejto zmluvy, môže túto vadu bezodkladne reklamovať dodávateľovi na nasledovnej e-mailovej adrese .......................

##### V prípade, ak je vada on-line hlasovacieho systému v zmysle tejto zmluvy spôsobená na strane dodávateľa, dodávateľ sa zaväzuje bezplatne odstrániť takúto vadu on-line hlasovacieho systému v zmysle tejto zmluvy bezodkladne, avšak najneskôr do 2 pracovných dní od obdržania reklamácie objednávateľa. Objednávateľ je oprávnený požadovať od dodávateľa zmluvnú pokutu vo výške 1/365 z celkovej ceny za poskytnutie on-line hlasovacieho systému uvedenej v čl. IV ods. 1 (posledná veta) tejto zmluvy, a to za každý začatý deň, ktorý je dodávateľ v omeškaní so splnením povinností podľa predchádzajúcej vety.

### Čl. VI

**Ochrana dôverných informácií**

1. Zmluvné strany budú zachovávať mlčanlivosť o dôverných informáciách získaných pri plnení záväzkov z tejto zmluvy. Dôvernými informáciami nie sú informácie, ktoré sa bez porušenia tejto zmluvy stali verejne známymi, informácie získané oprávnene inak, ako od druhej zmluvnej strany a informácie, ktoré je objednávateľ povinný sprístupniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Dodávateľ sa zaväzuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov zabezpečiť dodržiavanie povinnosti mlčanlivosti aj svojimi zamestnancami, ktorí prídu do styku s osobnými údajmi v rámci plnenia tejto zmluvy.
3. Zmluvné strany budú ochraňovať dôverné informácie druhej zmluvnej strany, a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
4. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť zverejniť/sprístupniť niekomu inému dôvernú informáciu druhej zmluvnej strany alebo jej časť. O vzniku takejto povinnosti sa budú zmluvné strany vzájomne informovať bez zbytočného odkladu.
5. Ustanovenia odsekov 1 až 5 tohto článku zmluvy sú platné aj po dobe jej účinnosti, a to až do doby, kedy sa dané informácie stanú verejne známymi.

**Čl. VII**

**Doručovanie**

1. Zmluvná strana doručuje písomnosti podľa tejto zmluvy resp. iné písomnosti na adresu druhej zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená druhej zmluvnej strane.
2. V prípade, ak sa riadne odoslanú zásielku nepodarí doručiť, považuje sa zásielka za doručenú dňom vrátenia nedoručenej zásielky zmluvnej strane, ktorá zásielku doručuje, a to i v prípade, ak sa o tom druhá zmluvná strana nedozvedela. Za deň doručenia zásielky zmluvnej strane, ktorej bola adresovaná, sa považuje takisto deň, v ktorom táto zmluvná strana ju odoprela prijať.
3. Písomnosti je možné doručovať aj prostredníctvom elektronickej pošty (e-mailu). V prípade, ak bola písomnosť doručovaná elektronickou poštou (e-mailom), za deň doručenia sa považuje deň prijatia elektronickej pošty (e-mailu) zmluvnou stranou, ktorej bola určená, za podmienky, že táto písomnosť bola najneskôr do 3 (troch) dní doplnená doručením originálu písomnosti. Pre uplatnenie reklamácie v zmysle čl. V ods. 2 tejto zmluvy nie je nevyhnutne potrebné dodatočné doručenie originálu písomnosti aj listinne poštovou zásielkou.

**Čl. VIII**

**Ukončenie zmluvy**

1. Pred uplynutím doby, na ktorú je zmluva uzatvorená (čl. III ods. 4 tejto zmluvy), môžu zmluvné strany zmluvu ukončiť aj písomnou dohodou.
2. Objednávateľ môže vypovedať túto zmluvu bez udania dôvodu písomnou formou. Výpovedná doba je jednomesačná a začína plynúť prvým dňom mesiaca nasledujúceho po doručení výpovede druhej zmluvnej strane.
3. Objednávateľ je oprávnený odstúpiť od tejto zmluvy, ak si dodávateľ opakovane neplní svoje povinnosti, ktoré mu vyplývajú z tejto zmluvy.
4. Dodávateľ môže odstúpiť od zmluvy okamžite, v prípade, ak objednávateľ je v omeškaní s platbou v zmysle čl. IV viac ako 2 kalendárne mesiace odo dňa splatnosti faktúry.
5. Odstúpenie od zmluvy musí byť písomné a doručené druhej zmluvnej strane. Účinky odstúpenia podľa tejto zmluvy nastanú dňom, kedy bude písomné odstúpenie odstupujúcej zmluvnej strany doručené druhej zmluvnej strane.

### Čl. IX

### Záverečné ustanovenia

1. Táto zmluva nadobudne platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle objednávateľa v súlade s § 47a zákona č. 40/1964 Zb. Občianskeho zákonníka v znení neskorších predpisov.
2. Zmluvu je možné meniť a dopĺňať len formou písomných dodatkov a so súhlasom obidvoch zmluvných strán.
3. Zmluvné strany sa výslovne v zmysle § 262 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) dohodli, že právny vzťah založený touto zmluvou sa spravuje Obchodným zákonníkom.
4. Zmluva je vyhotovená v štyroch rovnopisoch, každý s platnosťou originálu, z ktorých každá zmluvná strana dostane dva rovnopisy.
5. Zmluvné strany vyhlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
6. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich častí na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán, je druhá strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane. Odstúpením od zmluvy nie je dotknuté právo na náhradu škody, ktorá porušením povinnosti oprávnenej zmluvnej strane vznikla.
7. Akékoľvek ustanovenie tejto zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy, a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
8. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
9. Dodávateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Dodávateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Dodávateľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností dodávateľa podľa tohto ustanovenia zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy *ex tunc*, a/alebo právo objednávateľa požadovať od dodávateľa zaplatenie zmluvnej pokuty vo výške maximálneho finančného limitu (celkovej výšky kúpnej ceny) dohodnutého podľa tejto zmluvy, čím nie je nijako dotknutý nárok objednávateľa požadovať od dodávateľa náhradu škody vzniknutej objednávateľovi v dôsledku nesplnenia vyššie uvedených povinností dodávateľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
10. Zmluvné strany prehlasujú, že súhlasia s jej obsahom, že bola spísaná na základe pravdivých údajov, ich slobodnej vôle, nebola dojednaná v tiesni ani za inak nevýhodných podmienok a že im nie sú v dobe podpisu zmluvy známe okolnosti, ktoré by mohli obmedziť jej obsah a účinnosť. Na dôkaz toho pripájajú svoje podpisy.
11. Neoddeliteľnou súčasťou tejto zmluvy je:

* Príloha č. 1 - cenník dodávateľa/návrh na plnenie kritéria uchádzača predložený vo verejnom obstarávaní;
* Príloha č. 2 – obchodné podmienky pre aplikáciu/on-line hlasovací systém; pričom v prípade situácie, ak by si niektoré ustanovenia tejto zmluvy a jej príloh obsahovo vzájomne odporovali, vždy majú prednosť ustanovenia tejto zmluvy pred ustanoveniami jej príloh, resp. ustanovenia, ktoré budú pre objednávateľa výhodnejšie.
* Príloha č. 3 – opis predmetu zákazky
* Príloha č. 4 – zoznam všetkých subdodávateľov a podiel subdodávok/čestné vyhlásenie o nevyužití subdodávateľov

V \_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_ V Banskej Bystrici dňa \_\_\_\_\_\_\_\_\_\_\_\_\_

**Za dodávateľa: .....................................** **Za objednávateľa: Banskobystrický samosprávny kraj**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

............................... Ing. Ján Lunter,

............................................. predseda Banskobystrického samosprávneho kraja

Príloha č. 1 k Zmluve o poskytnutí služieb – on-line hlasovací systém (ďalej aj ako „Zmluva“):

Cenník dodávateľa

V \_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_ V Banskej Bystrici dňa \_\_\_\_\_\_\_\_\_\_\_\_\_

**Za dodávateľa: .....................................** **Za objednávateľa: Banskobystrický samosprávny kraj**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

............................... Ing. Ján Lunter,

............................................. predseda Banskobystrického samosprávneho kraja

Príloha č. 2 k Zmluve o poskytnutí služieb – on-line hlasovací systém (ďalej aj ako „Zmluva“):

Obchodné podmienky pre aplikáciu ........................ –

on-line hlasovací systém

1. Úvod

Tieto Obchodné podmienky pre aplikáciu ....................... (ďalej ako “**Podmienky**”) sa vzťahujú na používanie, prístup k Aplikácii a jej obsah.

V prípade, ak by si niektoré ustanovenia Podmienok a Zmluvy obsahovo vzájomne odporovali, vždy majú prednosť ustanovenia Zmluvy pred ustanoveniami Podmienok, resp. tie ustanovenia, ktorú budú pre Objednávateľa výhodnejšie.

1. Definície

Na účely týchto Podmienok majú slová začínajúce veľkým písmenom uvedené nižšie nasledujúci význam:

“**Aplikácia**” znamená aplikácia s názvom ........................, ktorú dodávateľ poskytuje Objednávateľovi a následne Užívateľom, a ktorá slúži ako prostriedok na online hlasovanie kolektívnych orgánov rôzneho typu.

“**Dodávateľ**” znamená dodávateľ v zmysle Zmluvy, t.j. právnická osoba – obchodná spoločnosť: .......................................................

“**Služby**” znamená služby poskytované prostredníctvom Aplikácie, ktoré spočívajú v prístupe do rozhrania Aplikácie a využívaní funkcionalít Aplikácie v súvislosti s online hlasovaním kolektívnych orgánov rôzneho typu podľa Zmluvy.

“**Podmienky**” znamená tieto Obchodné podmienky pre používanie aplikácie ....................... .

“**Objednávateľ**” znamená objednávateľ v zmysle Zmluvy, t.j. právnická osoba, ktorá je oprávnená používať Aplikáciu v zmysle Zmluvy a týchto Podmienok: **Banskobystrický samosprávny kraj, Nám. SNP 23, 974 01 Banská Bystrica, IČO: 37828100**.

“**Užívateľ**” znamená každá fyzická osoba, ktorá má so súhlasom Objednávateľa zriadený účet v Aplikácii (v Zmluve uvedený aj pod pojmom „člen/účastník zasadnutia“ organizovaného objednávateľom alebo aj ako „používateľ“).

“**Zmluvná strana**” znamená Dodávateľ a Objednávateľ.

1. Užívanie Aplikácie

Aplikácia je dostupná na webovej stránke/webovom sídle: ............................

Objednávateľ je povinný poveriť aspoň jednu fyzickú osobu – správcu (spravidla svojho zamestnanca) svojim zastupovaním pri používaní Aplikácie. Za týmto účelom Dodávateľ vytvorí Objednávateľovi účet správcu, prostredníctvom ktorého Objednávateľ môže vytvárať nové účty Užívateľom (ďalej aj ako “**Užívateľ pôsobiaci u**  Objednávateľa”) a prideľovať alebo odoberať Užívateľom oprávnenia na využívanie Aplikácie. Užívateľ pri zriadení účtu bude vyzvaný na vytvorenie hesla alebo PIN kódu a overený dvojfaktorovou autentifikáciou.

Objednávateľ a Užívateľ zachovávajú prihlasovacie údaje v tajnosti, neposkytujú ich žiadnej tretej strane a zabezpečia ich primeranú ochranu, aby zabránili prístupu neoprávnenej osoby k Aplikácii (najmä vybraním dostatočne bezpečného hesla).

Pred použitím Aplikácie si musí každý Užívateľ prečítať tieto Podmienky a výslovne potvrdiť zaškrtnutím políčka, že si tieto Podmienky prečítal a súhlasí s nimi. Tieto Podmienky budú ďalej k dispozícii aj na webovej stránke .............. .

Užívateľ môže používať Aplikáciu len po udelení súhlasu s týmito Podmienkami. V prípade, ak Objednávateľ určí interné pravidlá v rámci organizácie Objednávateľa, je každý Užívateľ pôsobiaci u Objednávateľa povinný dané interné pravidlá dodržiavať. V prípade akéhokoľvek porušenia interných pravidiel, v súvislosti s ktorým vznikne Dodávateľovi škoda, nesie Klient plnú zodpovednosť.

1. Práva a Povinnosti Objednávateľa/objednávateľa

Objednávateľ berie na vedomie a súhlasí s tým, že:

1. V okamihu vyjadrenia súhlasu s týmito Podmienkami s nimi súhlasí a vyhlasuje, že si ich riadne prečítal a porozumel im;
2. V prípade hlasovania prostredníctvom Aplikácie Objednávateľ neumožní Užívateľom iné formy hlasovania, najmä neumožní kombináciu rôznych foriem elektronického alebo online hlasovania, ktoré by mohli znížiť transparentnosť alebo jednoznačnosť hlasovacieho procesu;
3. Aplikáciu bude používať výlučne v súlade s týmito Podmienkami, resp. so Zmluvou, právnymi predpismi Slovenskej republiky a Európskej únie, a prípadne v súlade s akýmikoľvek inými príslušnými zákonmi a právnymi predpismi;
4. Sa zdrží akéhokoľvek konania, ktoré by bolo spôsobilé narušiť alebo poškodiť fungovanie Aplikácie, porušiť práva tretích osôb alebo vykonávať akékoľvek činnosti, ktoré sa môžu považovať za neetické, nezákonné alebo v rozpore s dobrými mravmi;
5. Nebude (i) vytvárať a distribuovať kópie Aplikácie, (ii) pokúšať sa kopírovať, rozmnožovať, meniť, upravovať, alebo dekompilovať Aplikáciu; alebo (iii) vytvárať z Aplikácie odvodené diela akéhokoľvek druhu; a ani nedovolí žiadnej tretej osobe tak učiniť;
6. Sa nebude prihlasovať pomocou prihlasovacích údajov, ktoré nie sú jeho a nebude získavať alebo zhromažďovať prihlasovacie údaje iných Užívateľov.

Objednávateľ sa zaväzuje zabezpečiť, aby relevantné interné predpisy umožňovali hlasovanie prostredníctvom Aplikácie. V prípade pochybností môže Objednávateľ použiť nasledovné znenie:

* + 1. Znenie pre zastupiteľstvo samosprávneho kraja: „*Hlasovanie zastupiteľstva samosprávneho kraja sa môže uskutočniť aj prostredníctvom mobilnej alebo internetovej aplikácie špeciálne určenej na hlasovanie (ďalej len „Aplikácia“). Pokiaľ sa hlasovanie uskutočňuje prostredníctvom Aplikácie, do kvóra prítomných poslancov sa počíta hlas aj toho poslanca, ktorý aktívne nehlasoval, ale bol prezentovaný. Hlasovanie prostredníctvom Aplikácie nie je možné kombinovať s inou formou hlasovania*.“.
    2. Znenie pre iné kolektívne orgány: „*Hlasovanie [DOPLNIŤ NÁZOV PRÍSLUŠNÉHO ORGÁNU] sa môže uskutočniť aj prostredníctvom mobilnej alebo internetovej aplikácie špeciálne určenej na hlasovanie (ďalej len „Aplikácia“). Pokiaľ sa hlasovanie uskutočňuje prostredníctvom Aplikácie, do kvóra prítomných členov sa počíta hlas aj toho člena, ktorý aktívne nehlasoval, ale bol prezentovaný. Hlasovanie prostredníctvom Aplikácie nie je možné kombinovať s inou formou hlasovania*.“.

Objednávateľ sa zaväzuje poskytovať pomoc a súčinnosť nevyhnutnú pri plnení povinností alebo záväzkov, ktoré vzniknú pri poskytovaní Služieb alebo v súvislosti s touto Dohodou.

1. Práva a Povinnosti Dodávateľa

Dodávateľ je povinný zabezpečiť, aby:

* + 1. Aplikácia bola funkčná a dostupná nepretržite (s výnimkou dostatočne vopred Objednávateľovi ohlásených nevyhnutných odstávok na údržbu a správu Aplikácie - najmenej 5 dní vopred),
    2. Prípadné poruchy alebo výpadky Aplikácie boli v primeranej lehote odstránené, a
    3. Aplikácia, vrátane webového sídla a databáz, boli v stave, ktorý zodpovedá aktuálnemu stavu všeobecne záväzných predpisov a primeranému používaniu Objednávateľom (a Užívateľmi).

1. Duševné vlastníctvo a Licencia

Dodávateľ prehlasuje, že Aplikácia je predmetom jeho práv duševného vlastníctva, predovšetkým chránených autorským právom a právom o ochranných známkach, a že nie je zaťažená právom tretej osoby a bez akýchkoľvek právnych vád. V prípade zistenia právnych vád Aplikácie je Dodávateľ povinný na vlastné náklady zjednať nápravu tak, aby nedochádzalo k ďalšiemu narušovaniu práv tretích osôb

Uzavretím Zmluvy udeľuje Dodávateľ Objednávateľovi (a osobitne každému Užívateľovi) nevýhradnú, neprenosnú, neprevoditeľnú a neodvolateľnú licenciu až do momentu skončenia Zmluvy z akéhokoľvek dôvodu, aby mohol Aplikáciu používať na účely stanovené v Zmluve a týchto Podmienkach a to v nasledujúcom rozsahu (“**Licencia**”):

1. Objednávateľ a Užívateľ je oprávnený používať Aplikáciu;
2. Objednávateľ a Užívateľ nie je oprávnený upravovať Aplikáciu alebo jej zdrojový kód akýmkoľvek spôsobom alebo iným spôsobom zasahovať do Aplikácie alebo jej zdrojového kódu;
3. Objednávateľ (a Užívateľ) je oprávnený používať Licenciu v rozsahu a za podmienok stanovených v Zmluve a týchto Podmienkach.
4. Dostupnosť

Objednávateľ berie na vedomie, že Aplikácia je poskytovaná cez internet a mobilné siete, a tak kvalita a dostupnosť Aplikácie môže byť ovplyvnená faktormi mimo kontroly Dodávateľa.

Dodávateľ neprijíma žiadnu zodpovednosť za nedostupnosť Aplikácie alebo za akékoľvek zlyhanie komunikačného systému, ktoré môže mať za následok nedostupnosť Aplikácie, ak táto dostupnosť/zlyhanie nenastane na strane Dodávateľa alebo nenastane z dôvodov zapríčinených Dodávateľom.

1. Systémové požiadavky

Na používanie Aplikácie sa vyžaduje, aby mali Objednávateľ (a Užívateľ) kompatibilné elektronické zariadenie (počítač, notebook, mobilný telefón alebo iné zariadenie), internetové pripojenie a potrebné minimálne náležitosti, a teda softvérové a hardvérové požiadavky.

Verzia softvéru Aplikácie môže byť aktualizovaná z dôvodu podpory nových funkcionalít a služieb za účelom zlepšenia užívateľského prostredia, taktiež aby sa odstránili chyby alebo určité funkcie. V určitých prípadoch je Dodávateľ oprávnený Objednávateľ (a všetkých Užívateľov) vyzvať k prevzatiu novej verzie Aplikácie a obmedziť funkčnosť starších verzií Aplikácie, najmä ak by používanie staršej verzie mohli spôsobiť akékoľvek technické chyby.

V \_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_ V Banskej Bystrici dňa \_\_\_\_\_\_\_\_\_\_\_\_\_

**Za Dodávateľa: .....................................** **Za Objednávateľa:**

**Banskobystrický samosprávny kraj**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

............................... Ing. Ján Lunter,

............................................. predseda Banskobystrického samosprávneho kraja

**Príloha č. 3 – opis predmetu zákazky**

Názov verejného obstarávania**:** **„On-line hlasovací systém“**

Predmetom zákazky je dodanie prístupu k on-line hlasovacieho systému pre zamestnancov úradu Banskobystrického samosprávneho kraja (ďalej len BBSK), pre členov Rady partnerstva pre integrovaný územný rozvoj Banskobystrického samosprávneho kraja, pre členov Kooperačných rád SPR, pre poslancov Zastupiteľstva BBSK, pre členov komisií pri Zastupiteľstve BBSK.

Variantné riešenie sa nepripúšťa.

Podrobná špecifikácia predmetu zákazky:

* On-line hlasovací systém bude používaný najmä ale nielen:
* pre zasadnutia Rady partnerstva BBSK,
* pre zasadnutia Kooperačných rád SPR,
* pre zasadnutia Zastupiteľstva BBSK,
* pre zasadnutia komisií pri Zastupiteľstve BBSK.
* On-line hlasovací systém musí zabezpečiť mobilitu hlasovania. Musí byť schopný zabezpečiť efektívny, bezpečný a transparentný priebeh a hlasovanie aj pri prezenčnom aj pri on-line resp. vzdialenom spôsobe vedenia zasadnutí, ale aj pri kombinovanom použití oboch typov zasadnutí.
* On-line hlasovací systém musí spĺňať najmä:
* Možnosť hlasovať prostredníctvom mobilného zariadenia,
* Bezpečnú a jednoznačnú identifikáciu člena prihláseného na zariadení,
* Bezpečné vzdialené hlasovanie člena a zobrazenie výsledkov hlasovania na zariadení,
* Zobrazovanie aktuálneho priebehu zasadnutia na mobilnom zariadení (základné informácie ako: program, prerokovávaný bod, informáciu o diskutujúcom, aktuálna dĺžka trvania príspevku),
* Možnosť prihlásenia sa prostredníctvom mobilného zariadenia do diskusie, k faktickej poznámke,
* Export výsledkov hlasovaní (min. vo formátoch PDF, DOCX, CSV).
* On-line hlasovací systém musí spĺňať tieto základné požiadavky:
* Poskytuje administrátorské rozhranie pre správu členov a riadenie zasadnutí a hlasovaní,
* Možnosť tvorby programu zasadnutia a jeho priebežnej editácie počas prebiehajúceho zasadnutia,
* Možnosť vytvárať neobmedzené množstvo zasadnutí,
* Možnosť vytvárať a spravovať neobmedzené množstvo členov (300 aktivovaných používateľov - členov/účastníkov zasadnutí - používajúcich on-line hlasovací systém v jednom momente),
* Možnosť vytvárať a spravovať neobmedzené množstvo formátov (skupín) zasadnutí,
* Možnosť bezpečného vzdialeného hlasovania členov prostredníctvom mobilného zariadenia odkiaľkoľvek, kde je možné pripojiť sa na internet,
* On-line hlasovací systém podporuje minimálne mobilné zariadenia na platformách Android a Apple,
* Jednoduchá registrácia a overenie registrácie členov (vyžaduje len nevyhnutný počet krokov),
* Jednoduchá inštalácia aplikácie (prostredníctvom App Store, Google Play a p.),
* Používateľ sa prihlasuje do aplikácie svojím jedinečným kontom,
* Poskytuje základné spôsoby hlasovania ako nadpolovičná väčšina, 3/5 väčšina a p.,
* On-line hlasovací systém bude poskytovať vážené/komorové hlasovanie podľa aktuálnych štatútov a/alebo rokovacích poriadkov Rady partnerstva pre integrovaný územný rozvoj Banskobystrického samosprávneho kraja a Kooperačných rád SPR BBSK, akonáhle budú tieto známe.
* On-line hlasovací systém musí spĺňať aj tieto požiadavky:
* Musí byť v súlade so Zákonom o ochrane osobných údajov a smernicami GDPR,
* Aplikuje v súčasnosti štandardné postupy a procesy z pohľadu zabezpečenia kybernetickej bezpečnosti,
* Umožňuje vygenerovať kompletný export všetkých realizovaných hlasovaní a potrebných metadát (napr. z dôvodu ukončenia zmluvy).

**Príloha č. 4 – Zoznam všetkých subdodávateľov a podiel subdodávok/Čestné vyhlásenie o nevyužití subdodávateľov**